การอภิปรายไม่ไว้วางใจตลอดช่วงบ่าย ฝ่ายค้านยังคงเน้นอภิปรายกล่าวหาถึงความผิดพลาดในการบริหารงานของนายกรัฐมนตรี
การอภิปรายไม่ไว้วางใจตลอดช่วงบ่าย ฝ่ายค้านยังคงเน้นอภิปรายกล่าวหาถึงความผิดพลาดในการบริหารงานของนายกรัฐมนตรี การประชุมสภาผู้แทนราษฎร เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล ในช่วงบ่าย ส.ส.ฝ่ายค้าน ยังคงเน้นอภิปรายกล่าวหา พลเอก ประยุทธ์ จันทร์โอชา นายกรัฐมนตรีที่การปล่อยให้มีการทุจริตและไม่มีความสามารถแก้ไขปัญหาได้ มีการรับผลประโยชน์จากรัฐ ที่นอกเหนือจากงานธุรการปกติ ใช้งบประมาณแผ่นดินให้ได้มาซึ่งคะแนนทางการเมืองและที่สำคัญการขับเคลื่อนแผนปฏิรูปประเทศในหลายด้าน โดยเฉพาะการปฏิรูปการเมืองที่ไม่ประสบผลสำเร็จ มีการส่งต่ออำนาจโดยนำพวกพ้องของตนเองเข้ามาในสภาผู้แทนราษฎร เช่นเดียวกับการปฏิรูประบบราชการ ที่เห็นได้จากการโยกย้ายแต่งตั้งข้าราชการที่ไม่ใช่พวกพ้องอย่างไม่เป็นธรรม ทั้งนี้ คาดว่าการอภิปรายในส่วนของนายกรัฐมนตรีนั้นจะแล้วเสร็จในช่วงค่ำวันนี้ 26 กุมภาพันธ์ 2563 ก่อนที่นายกรัฐมนตรีจะชี้แจง จากนั้นจะเป็นการอภิปรายต่อที่ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ตามที่ฝ่ายค้านลำดับไว้